Subject: FW: Embrüoloogide juurdepääs
From: "Info - SOM" <[email-masked]>
To: "Info - SOM" <[email-masked]>
Date: Fri, 30 Jan 2026 16:01:27 +0200

From: Agne Ojassaar <[email-masked]
<mailto:[email-masked]> >
Sent: Friday, January 30, 2026 1:36 PM
To: Lily Mals - SOM <[email-masked] <mailto:[email-masked]> >; Liisi
Lillipuu - SOM <[email-masked] <mailto:[email-masked]> >
Subject: Embrüoloogide juurdepääs

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Sel nädalal toimunud koosolekute tuules edastan TA ja TEHIK-u sisendi, mis
puudutab vajalike arenduste maksumust.

Sain aru, et MEDRE-ga seotud arenduste kulu ei olnud infosüsteemide
ühendamise eelnõud siiani arvestatud.

MEDRE arendused seoses Tervishoiuteenuste korraldamise seaduse muutmise ja
sellega seonduvalt teiste seaduste muutmise seadusega

Nimetatud seadusemuudatusega kavandatakse mh laiendada juurdepääsu Tervise
infosüsteemi andmetele ka embrüoloogidele. See omakorda tähendab, et
tervishoiukorralduse infosüsteemis (MEDRE) tuleb vastavad arendused teha,
et suudaksime embrüolooge kui spetsialiste defineerida.

MEDREs on ka täna nimekiri spetsialiste, kes tervishoiuteenuse osutamisel
võivad osaleda. Neile on süsteemis antud nn spetsialisti kood
(klassifikaator). Kuid tänane lahendus on tehtud vajaduspõhiselt eelnevaid
spetsialiste silmas pidades ning ei võimalda seda valikut uue lisanduva
tervishoiu spetsialistiga lihtsalt täiendavaid, vaid eeldab teatavaid IT-
arendusi MEDRE-s.

Oleme koos TEHIKuga vajadused kaardistanud ja hinnanud loodava lahenduse
maksumuseks 50 000 eurot, mida meil täna aga eelarves ei ole.

Selle eelarvega on kavandatud:

*	Arendustega luuakse embrüoloogidele spetsialisti kood
(proceeding_service.specialist_code). Kood on unikaalne ja ei muutu. Juhul
kui spetsialisti nimetus muutub, siis muudetakse selle eriala koodile
vastavat spetsialisti nimetust. Kuna täna on spetsialistid süsteemi
lisatud vajaduspõhiselt, siis soovime lahendada paremini spetsialistide
funktsionaalsuse, mis võimaldaks tulevikus analoogselt lisanduvad
spetsialistide rolle klassifitseerida, vähendades seeläbi igakordselt
kõigi sammude arendusi.
*	Tervishoiuteenuse osutaja (TTO) tegevusloa kontroll. Luuakse
võimekus kontrollida, millised TTO-d saavad embrüolooge enda kehtivale
tegevusloale lisada.
*	Arendatakse võimekus, et spetsialisti lisamisel tegevusloale
kontrollitakse seost ka tegevusloal oleva teenuse vahel. Tegevusloa ja
teenuse kontroll võimaldab lisada embrüolooge ainult seadusega ette nähtud
teenustele. See piirang on oluline selleks, et välistada olukordi, kus
TTO-d saavad mistahes teenuse juurde embrüolooge lisada.
*	Täiendatakse Töötamise registri kontrolle, millega defineeritakse
vajadus, kas tegevusloale lisamisel on vajalik teha TORTA kontroll või
mitte.
*	Vajalik on täiendada olemasolevaid x-tee teenuseid selliselt, et
MEDRE suudaks edastada embrüoloogidega seotud infot.

Palume eraldada ühekordselt Terviseameti infosüsteemi MEDRE eelarvesse 50
000 eurot, et saaksime infosüsteemi viia 01.01.2027. aastaks vastavusse
kavandanud seadusemuudatusega.

Tervitades

Agne Ojassaar

osakonnajuhataja

õigusosakond

+372 650 9852

 <mailto:[email-masked]> [email-masked]

Terviseamet

+372 794 3500

 <mailto:[email-masked]> [email-masked]
 <http://www.terviseamet.ee/> www.terviseamet.ee

Paldiski mnt 81, 10614 Tallinn

Käesolev kiri on mõeldud ainult kirja adressaatidele. Kui olete saanud
kirja ekslikult, palun teavitage koheselt selle saatjat ning kustutage
saadud kiri koos kõikide lisadega. NB! Juurdepääsupiirangu märkega
dokumentide avaldamine kõrvalistele isikutele on keelatud.